Search about laravel

**: ما هو Laravel؟**  
ج: Laravel هو إطار عمل (Framework) للـ PHP، بيساعدني أعمل مواقع وتطبيقات ويب بشكل أسرع ومنظم، وبيحتوي على أدوات جاهزة بتسهل الشغل بدل ما أكتب كل حاجة من الصفر.

**: ليه أستخدم Laravel ومش PHP عادي؟**  
ج: لأن Laravel بيخلي الكود مرتب وسهل أتعامل معاه، وبيوفرلي مميزات زي:

* نظام الـ MVC.
* حماية وأمان أعلى.
* مكتبة جاهزة للتعامل مع قواعد البيانات.
* سهولة في عمل Authentication و Routing.

**: يعني إيه MVC في Laravel؟**  
ج: MVC اختصار لـ (Model – View – Controller).

* الـ Model مسؤول عن التعامل مع قاعدة البيانات.
* الـ View مسؤول عن عرض البيانات للمستخدم.
* الـ Controller بيربط بينهم وينظم الشغل.

**: إيه الفرق بين Route و Controller في Laravel؟**  
ج: الـ Route هو المكان اللي بحدد فيه الرابط (URL) وبيوديني على أي Controller.  
الـ Controller هو الملف اللي فيه الدوال (Functions) اللي بتتعامل مع البيانات وتبعتها للـ View.

**: إزاي Laravel بيساعدني في التعامل مع قواعد البيانات؟**  
ج: Laravel بيستخدم حاجة اسمها Eloquent ORM، ودي بتخليني أتعامل مع الجداول كأنها كائنات (Objects) بدل ما أكتب أوامر SQL طويلة.

**: هل Laravel مناسب للمبتدئين؟**  
ج: آه، لأنه بيسهل حاجات كتير وبيخلي الكود واضح، بس لازم الأول أكون فاهمة PHP كويس.

**: هل Laravel ليه استخدامات كبيرة في الشركات؟**  
ج: أيوة، شركات كتير بتستخدمه لأنه قوي وبيسرّع الإنتاجية، ومناسب من مشاريع صغيرة لحد مشاريع كبيرة.